
ROMÂNIA

                JUDEȚUL TIMIȘ

                CONSILIUL LOCAL AL MUNICIPIULUI TIMIȘOARA

   
ADMINISTRAȚIA PENTRU SĂNĂTATE ȘI EDUCAȚIE A MUNICIPIULUI TIMIȘOARA

SERVICIUL DE STRATEGII ȘI PROGRAME EDUCAȚIONALE

Bd. C.D. Loga nr. 1, Timișoara, România, +40256-408.300
      
    ASEMT2023 -583/27.03.2023
RAPORT DE SPECIALITATE

Privind  atribuirea unor spaţii aferente Colegiului Tehnic Energetic „Regele Ferdinand I”, din imobilul situat în Timişoara str. Lorena nr. 35,  către Liceului de Arte Plastice Timișoara în vederea desfăşurării activităţii de învăţământ

      Construcțiile și terenul aferent înscrise în CF nr. 444779 Timișoara, situate în Timișoara, str. Lorena 35, fac parte din domeniul public al Municipiului Timișoara și au constituit baza materială  folosită de fostul Grup Şcolar „Tudor Tănăsescu” care  a fost  comasat cu  Colegiul Tehnic Energetic „Regele Ferdinand I” cu sediul în str. Renaşterii nr. 24A.
      Grupul Şcolar „Tudor Tănăsescu” (fost Grup Şcolar UMT), cu sediul în str. Lorena 35 a fost  comasat prin absorbţie cu Colegiul Tehnic Energetic „Regele Ferdinand I”, cu sediul în str. Renaşterii nr. 24A. Comasarea celor două unităţi de învăţământ a fost aprobată prin Ordinul Ministrului nr. 3678/08.02.2011. După comasare  întreaga activitate şcolară a fost mutată în clădirile din str. Renaşterii nr. 24A, iar clădirile din str. Lorena 35 au devenit disponibile, nefiind afectate de activităţi de învăţământ. 

       Prin Hotărârea Consiliului Local al Mun. Timișoara nr. 27/30.01.2018 modificată și completată cu Hotărârea Consiliului Local al Mun. Timișoara nr. 443/16.10.2020, s-a  aprobat alocarea cu titlu gratuit a unor spaţii aferente Colegiului Tehnic Energetic „Regele Ferdinand I”,  înscrise în  CF nr. 444779 Timișoara, situate în Timişoara str. Lorena nr. 35, Liceului de Arte Plastice, pe o perioadă  de 49 de ani, în vederea desfăşurării activităţii de învăţământ,  după cum urmează:

- Clădire şcoală  cu nr. cad. 444779- C1  

- Clădire laboratoare cu nr. cad. 444779 -C2


- Sală de sport  cu nr. cad. 444779- C6 


- Cantină  cu nr. cad. 444779-C7.

și terenul  aferent incintei, în suprafaţă 29473,00 mp, identificat prin CF nr. 444779 Timișoara, Nr. Top 4545/1/1/1/2/2/2, 4545/1/1/1/3/2/2/2, 4545/1/1/1/3/2/1/2/1 a rămas să fie folosit de comun acord de către cele două unităţi de învăţământ  Liceul de Arte Plastice  și Colegiul Tehnic Energetic „Regele Ferdinand I, stabilindu-se prin HCLMT și obligațiile Liceului de Arte Plastice în calitate de  titular al dreptului  de folosință.

Predarea primirea spațiilor s-a realizat prin procesul verbal de predare primire nr. 491/20.02.2018 încheiat între Colegiului Tehnic Energetic „Regele Ferdinand I”  și Liceul de Arte Plastice.

Prin adresa cu nr. 2243/06.07.2022 înregistrată la Municipiul Timișoara cu nr. SC2022-17126/08.07.2022 și cu nr. SC2022-017646/14.07.2022 conducerea Liceului de Arte Plastice a solicitat  atribuirea  corpului de clădire C3 - Atelier școală, situat în incinta de pe str. Lorena nr. 35 precum și atribuirea în exclusivitate a terenului  aferent  incintei, pentru a acoperi nevoia urgentă de spații pentru ateliere de specialitate, pentru secțiile de arhitectură si design, de care ar dispune un număr de 90 elevi/ani de studiu. 

În vederea soluționării cererii Liceului de Arte Plastice au fost solicitate acordul   Consiliului de  administrație al Colegiului Tehnic Energetic „Regele Ferdinand I”  și acordul   Consiliului de  administrație al Inspectoratul Școlar Județean Timiș.


Prin adresa cu nr. 2070/29.08.2022, înregistrată la Municipiul Timișoara sub nr. SC2022-21333/29.08.2022  conducerea Colegiului Tehnic Energetic „Regele Ferdinand I”, a transmis avizul favorabil  al Consiliului de  administrație în vederea atribuirii corpului de clădire  C3- Atelier școală,  către Liceul de Arte Plastice.  
 
Prin  Hotărârea  nr. 387/26.09.2022  Consiliul de  Administrație al Inspectoratul Școlar Județean Timiș, înregistrată la Municipiul Timișoara cu nr. SC2022-26055/20.10.2022, aprobă cu atribuirea  corpului de clădire  C3- Atelier școală, situat în str. Lorena nr. 35 precum  și atribuirea în exclusivitate  a   terenului  aferent  incintei CF nr. 444779 Timișoara, către Liceul de Arte Plastice Timișoara.

Având în vedere adresa, nr. 4125/14.12.2017 emisă de Ministerul Educaţiei Naţionale, transmisă către Primăria Municipiului Timişoara de Inspectoratul Şcolar Judeţean Timiş, prin adresa nr. 1563/11.01.2018 şi înregistrată la Primăria Municipiului Timişoara cu nr. SC2018 – 000660/11.01.2018

Având în vedere că în locația din  str. Lorena nr. 35, pe lângă  construcțiile  înscrise în CF nr. 444779 Timișoara mai există și alte bunuri înregistrate în evidența contabilă a mijloacelor fixe a Municipiului Timișoara (împrejmuiri, alei betonate, terenuri de sport, porți acces, magazine etc.), care nu sunt înscrise, dar care fac parte din baza materială a unității de învățământ așa cum este prevăzut în art. 112 din Legea Educației, prin adresa cu nr. 333/23.02.2023 s-a transmis lista completă către reprezentanții liceului. Lista cuprizând bunurile înregistrate în evidența contabilă a mijloacelor fixe ale Municipiului Timișoara a fost luată la cunoștință de Liceul de Arte Plastice a Municipiului Timișoara prin adresa cu nr. 544/27.02.2023 înregistrată la Municpiul Timișoara cu nr. ASEMT2023-360/27.02.2023.

Menționăm că în proiectul de HCL supus aprobării, vor fi prevăzute spre atribuire bunurile înregistrate în evidența contabilă a mijloacelor fixe ale Municpiului Timișoara aferente imobilului din Timișoara, str. Lorena 35, cu valoarea lor de inevntar, cum sunt ele prevăzute în anexă la HCL.

Conform adresei Serviciului Juridic cu nr. ASEMT2023-360/27.03.2023, pentru imobilul mai sus menționat nu figurează litigii pe rolul instanțelor de judecată.

      
Conform adresei Compartimentului Fond Funciar înregistrată cu nr. ASEMT2023-360/24.03.2023, rezultă că parcela mai sus menționată, nu a fost solicitată de către foștii proprietari sau moștenitorii acestora.


Nu figurează cereri de revendicare, efectuate prin notificare conform prevederilor Legii nr. 10/2001, art. 21, alin. (2) și (3) privind regimul juridic al unor imobile preluate în mod abuziv în perioada 6 martie 1945 - 22 decembrie 1989, şi nu figurează nici cereri privind redobândirea dreptului de proprietate depus în baza O.U.G. nr. 94/2000, republicată, modificată şi completată prin O.U.G. nr. 209/2005 privind retrocedarea unor imobile care au aparţinut cultelor religioase din România, pentru terenul înscris în C.F. 444779 Timișoara, conform adresei cu nr. ASEMT2023-360/24.03.2023, al Biroului Clădiri- Terenuri.


Menționăm că de la data adoptării în Consliluil Local al Municpiului Timişoara, al hotărârii privind  atribuirea unor spaţii aferente Colegiului Tehnic Energetic „Regele Ferdinand I”, din imobilul situat în Timişoara str. Lorena nr. 35,  către Liceului de Arte Plastice  în vederea desfăşurării activităţii de învăţământ, își încetează efectele HCLMT nr. 27/30.01.2018 și HCLMT nr. 443/16.10.2020.


Propunem aprobarea modelului cadru de contract dare în folosință gartuită, conform anexei, care va face parte integrantă din prezenta hotărâre.



Având în vedere Referatul de aprobarea al Proiectului de Hotărâre cu nr. ASEMT2023 -583/27.03.2023 al Primarului Municipiului Timişoara şi Proiectul de hotărâre privind  atribuirea în administare a unor spaţii aferente Colegiului Tehnic Energetic „Regele Ferdinand I”, din imobilul situat în Timişoara str. Lorena nr. 35,  către Liceului de Arte Plastice  în vederea desfăşurării activităţii de învăţământ.

Raportat la prevederile art. 297 alin (1) , lit. (d) Autorităţile prevăzute la art. 287 decid, în condiţiile legii, cu privire la modalităţile de exercitare a dreptului de proprietate publică, respectiv: d) darea în folosinţă gratuită  și

Ținând cont de oportunitatea atrbuirii spațiilor - clădire școală CF 444779-C1 Timișoara, laborator CF 444779-C2 Timișoara, atelier școală CF 444779-C3 Timișoara, centrală termică CF 444779-C4 Timișoara,  sală sport CF 444779-C6 Timișoara, cantină CF 444779-C7 Timișoara către Liceul de Arte Plastice pentru folosința Corpului B destinată secției de Arte Plastice decorative și Corpul A folosința exclusivă ca săli de clasă necesar celor 20 de clase V-XII ale Liceului și atribuirea în exclusivitate a terenului identificat prin CF 444779 Timișoara pentru a stopa accesul persoanelor străine în incinta unității școlare,  

 Poiectul de hotărâre Privind  atribuirea unor spaţii aferente Colegiului Tehnic Energetic „Regele Ferdinand I”, din imobilul situat în Timişoara str. Lorena nr. 35,  către Liceului de Arte Plastice Timișoara în vederea desfăşurării activităţii de învăţământ, pentru o perioadă de 20 de ani, îndeplineşte condiţiile pentru a fi supus dezbaterii și aprobării Consiliului Local al Municipiului Timişoara.

